## Zakon o službenoj statistici

### NN 103/2003 (26.6.2003.), Zakon o službenoj statistici

# HRVATSKI SABOR

1365

Na teme­lju
članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O SLUŽBENOJ STATISTICI

Proglašavam
Zakon o službenoj statistici, koji je donio Hr­vat­ski sabor na sjednici 13.
lip­nja 2003.

Broj:
01-081-03-2258/2
Zagreb, 18. lip­nja 2003.

Predsjednik
Republike Hrvatske
**Stjepan Mesić,** v. r.

## ZAKON

### O SLUŽBENOJ STATISTICI

I. OPĆE
ODREDBE

Članak
1.

Ovim se
Zakonom uređuju temeljna načela službene statistike, organizacija, položaj,
poslovi i koordinacija sustava službene statistike, Strategija razvitka službene
statistike Republike Hr­vatske**,** Program statističkih aktivnosti
Republike Hrvatske, prikupljanje, obrada i čuvanje statističkog gradiva,
statistički registri, diseminacija i korištenje statističkih podataka,
povjerljivost i zaštita statističkih podataka, međunarodna statistička suradnja
i ostala pitanja od značaja za službenu statistiku.

Članak
2.

Ovaj se
Zakon odnosi na sve statističke aktivnosti službene statistike koje provode
tijela koja su ovim Zakonom određena kao nositelji službene statistike.

Ovaj se Zakon ne odnosi na pripremu, prikupljanje,
proizvodnju, korištenje i čuvanje podataka u administrativne svrhe, kao ni na
prikupljanje podataka metodom promatranja i praćenja u nestatističke svrhe,
odnosno za druge potrebe koje nisu službena statistika.

Ovaj se Zakon odnosi i na podatke iz stavka 2. ovoga
članka od trenutka kada podaci budu dostavljeni nositeljima službene statistike
određenima ovim Zakonom.

Članak 3.

Svrha službene statistike je proizvodnja i
diseminacija statis­tičkihpodataka u skladu s temeljnim načelima službene
statistike.

Službena statistika pruža, na nepristranoj osnovi, državi,
gospodarstvu i javnosti pouzdane statističkepodatke o gospodarskom,
demografskom, socijalnom, zdravstvenom i ekološkom stanju, djelatnostima ili
događajima koji se mogu mjeriti statis­tičkim metodama te osigurava
ispunjavanje međunarodnih obveza Republike Hrvatske koje se odnose na
proizvodnju i diseminaciju službene statistike.

Članak
4.

U smislu
ovoga Zakona pojedini izrazi imaju sljedeće značenje:

1. *»Aktivnost
službene statistike«* je svaka aktivnost koja se temelji na ovom Zakonu ili
propisima navedenima u članku 34. i 35. ovoga Zakona, uz primjenu znanstvenih i
stručnih metoda i standarda u cilju proizvodnje, obrade i diseminacije
rezultata službene statistike.

2. *»Nositelji
službene statistike«* su Državni zavod za statistiku, uredi državne uprave u
županijama i upravno tijelo Grada Zagreba nadležni za poslove službene
statistike,

Hrvatska
narodna banka i druga ovlaštena tijela određena Programom statističkih
aktivnosti Republike Hrvatske.

3. *»Strategija
razvitka službene statistike Republike Hrvat­ske«* je akt kojim se utvrđuje
razvojna orijentacija službene statistike Republike Hrvatske, uz navođenje
bitnih ciljeva koji se nastoje postići u budućem višegodišnjem razdoblju.

4. *»Program
statističkih aktivnosti Republike Hrvatske«* (u daljnjem tekstu: Program) je
akt kojim se utvrđuju statističke aktivnosti za višegodišnje razdoblje u skladu
s ovim Zakonom.

5. *»Godišnji
provedbeni plan«* je akt koji se, u cilju izvrša­vanja Programa, donosi za
svaku godinu na koju se odnosi Program.

6. *»Statističko
istraživanje«* je metoda sustavnog prikupljanja podataka kojom nositelji
službene statistike prikupljaju podatke izravno od izvještajne jedinice za
statističke svrhe.

7. *»Statistički
obrazac«* je svaki papirnati ili elektronički zapis dokumenta kojim se
prikupljaju podaci od izvještajnih jedinica.

8. *»Prikupljanje
podataka«* je aktivnost koja se odnosi na provedbu statističkih
istraživanja, korištenje administrativnih izvora podataka i metoda praćenja i
promatranja, kojom nositelji službene statistike u skladu s odredbama ovoga
Zakona prikupljaju i obrađuju podatke o statističkim jedinicama.

9. *»Izvještajne
jedinice«* su pravne osobe i njihovi dijelovi, fizičke osobe, obrtnici,
slobodne profesije, kućanstva, državna tijela te tijela jedinica lokalne i
područne (regionalne) samouprave i sve druge osobe na području Republike
Hrvatske koje daju podatke isključivo u statističke svrhe, u sadržaju i
rokovima određenim Godišnjim provedbenim planom.

10. *»Statistička jedinica«* je metodološki
jednoznačno određena razina u svakom obliku prikupljanja podataka, utvrđena na
način koji izvještajnoj jedinici omogućava iskazivanje podataka u prikupljanju,
a nositeljima službene statistike agregiranje u obradi rezultata službene
statistike.

11. *»Identifikator«* je svako jednoznačno
određeno obilježje iz kojeg se može izravno ili neizravno prepoznati
individualna izvještajna jedinica.

12. *»Rezultat službene statistike«* je svaki
statistički podatak koji sadržajno osigurava svrhu službene statistike na način
određen u članku 3. ovoga Zakona, a proizvodi se, obrađuje i diseminira u
skladu s odredbama ovoga Zakona.

13. *»Službeni statistički podatak«* (u daljnjem
tekstu: statistički podatak) je svaki podatak koji se proizvede i diseminira
potpuno u skladu s odredbama ovoga Zakona ili u skladu s propisima navedenima u
članku 34. i 35. ovoga Zakona te koje je takvima proglasio ovlašteni nositelj
službene statistike.

14. *»Diseminacija«* su sve aktivnosti službene
statistike koje uključuju predstavljanje rezultata službene statistike te
načine i oblike osiguravanja pristupa rezultatima i metodološkim osnovama.

15. *»Korisnik podataka«* je svaka pravna i
fizička osoba, državna tijela, kao i tijela jedinica lokalne i područne
(regionalne) samouprave, a posebice znanstvene ustanove i međunarodne
organizacije koje se koriste statističkim podacima.

16. *»Statistički registri«* su nominalne liste
izvještajnih jedinica koje se kontinuirano ažuriraju i koriste isključivo u
statističke svrhe.

17. *»Statističko
gradivo«* je skup akata koji sadrže: meto­dološke osnove, statističke
obrasce, statistička izvješća, prikaze, studije i analize, sumarne preglede i
rezultate, publikacije i ostale akte koji nastaju u obavljanju poslova službene
statistike.

18. *»Administrativni izvori podataka«* su
zbirke podataka ustrojene na temelju posebnih zakona, a koriste se za
utvrđivanje prava i obveza pravnih i fizičkih osoba.

II. TEMELJNA
NAČELA SLUŽBENE STATISTIKE

Članak
5.

Službena statistika temelji
se na načelima relevantnosti, nepristranosti, pouzdanosti, transparentnosti,
pravodobnosti, stručne neovisnosti, racionalnosti, dosljednosti, javnosti,
statističke povjerljivosti, korištenja individualnih podataka u isključivo
statističke svrhe i javne odgovornosti.

Članak
6.

Načela
iz članka 5. ovoga Zakona imaju sljedeće značenje:

1. *Relevantnost* znači da statistički podatak
mora ispunjavati jasno određene zahtjeve informiranja koji se odnose na svrhu
službene statistike. Statistički podaci moraju se periodički provjeravati, a
relevantne potrebe za statističkim podacima moraju se pravodobno
identificirati.

2. *Nepristranost* znači objektivan način
određivanja metoda i definicija prikupljanja, obrade i diseminacije
statističkih podataka, slobodan od bilo kakvih utjecaja.

3. *Pouzdanost* znači da se metode i postupci
koji se odnose na prikupljanje, obradu i diseminaciju statističkih podataka
određuju na temelju utvrđenih profesionalnih standarda, znanstvenih metoda i
načela profesionalne etike tako da statistički rezultati odražavaju promatrane
pojave što vjernije i s odgova­rajućom razinom točnosti.

4. *Transparentnost* znači da izvještajna
jedinica mora biti upoznata sa zakonskom obvezom davanja podataka, svrhom za
koju se traže podaci i mjerama zaštite statističkih podataka. Sta­tistički
podatak, ukoliko nije individualan, mora biti dostupan korisnicima.

5. *Pravodobnost* znači da razdoblje između
prikupljanja i objavljivanja statističkih podataka mora biti minimalno.

6. *Stručna neovisnost* znači da nositelji službene
statistike moraju obavljati poslove službene statistike na temelju stručnih i
znanstvenih metoda i spoznaja te da moraju biti zaštićeni od bilo kakvog
utjecaja.

7. *Racionalnost* znači optimalno korištenje
raspoloživih resursa na način da uloženi rad i troškovi koje proizvodnja službene
statistike zahtijeva trebaju biti proporcionalni važnosti rezultata.

8. *Dosljednost* znači da statistički podaci
moraju biti dosljedni s obzirom na njihov sadržaj, terminologiju i razdoblje.
Među­narodno priznati koncepti, termini, klasifikacije, definicije i metode
primjenjuju se kako bi se postigla maksimalna međunarodna usporedivost
statističkih podataka.

9. *Javnost* znači da rezultati službene
statistike moraju biti istodobno dostupni svim korisnicima.

10. *Statistička povjerljivost* podrazumijeva
zaštitu statis­tičkih podataka koja se odnosi na individualnu statističku
jedinicu, koji su prikupljeni izravno za statističke svrhe ili neizravno iz
administrativnih ili drugih izvora od svake povrede povjerljivosti. Statistička
povjerljivost uključuje i zabranu korištenja prikupljenih statističkih podataka
u nestatističke svrhe i nezakonito objavljivanje statističkih podataka.

Načelo
statističke povjerljivosti ne odnosi se na statističke podatke o državnim
tijelima.

11. *Korištenje
individualnih podataka u isključivo statističke svrhe* znači da se
statistički podaci prikupljeni provođenjem statističkih aktivnosti, a na koje
se odnose odredbe o statističkoj povjerljivosti, mogu koristiti isključivo u
skladu s odredbama ovoga Zakona i ne mogu biti podloga za utvrđivanje bilo
kakvih prava i obveza izvještajnih jedinica.

12. *Javna
odgovornost* znači da se za svaki objavljeni statis­tički podatak mora
navesti odgovorni nositelj službene statis­tike.

III.
ORGANIZACIJA, POLOŽAJ, POSLOVI I KOORDINACIJA SUSTAVA SLUŽBENE STATISTIKE

Članak
7.

Poslove
službene statistike obavljaju sljedeći nositelji služ­bene statistike:

1. Državni
zavod za statistiku kao središnje tijelo,

2. uredi
državne uprave u županijama i upravno tijelo Grada Zagreba nadležni za poslove
službene statistike,

3.
Hrvatska narodna banka,

4.
druga ovlaštena tijela službene statistike određena Programom (u daljnjem
tekstu: ovlaštena tijela).

Do
stjecanja statusa ovlaštenog tijela iz stavka 1. točke 4. ovoga članka
ravnatelj Državnog zavoda za statistiku osniva radne grupe u kojima sudjeluju
sva tijela koja mogu biti nositelji službene statistike, sa svim pravima i
obvezama nositelja službene statistike u izradi prijedloga Strategije razvitka
službene statistike Republike Hrvatske i prijedloga Programa.

Državni
zavod za statistiku

Članak
8.

Državni
zavod za statistiku je glavni nositelj, diseminator i koordinator sustava službene
statistike Republike Hrvatske.

Državni zavod za statistiku je državna upravna
organizacija koja samostalno obavlja svoje poslove sukladno zakonu.

Članak 9.

U nadležnosti Državnog zavoda za statistiku su
sljedeći poslovi iz područja statistike:

– izrada prijedloga Strategije razvitka službene
statistike Republike Hrvatske,

– razvoj sustava službene statistike,

– koordinacija, izrada i izvršenje Programa i
Godišnjega provedbenog plana te Izvještaja o izvršenju Programa i Godišnjega
provedbenog plana,

– praćenje provedbe načela navedenih u članku 6.
ovoga Zakona,

– određivanje, ažuriranje i održavanje metodoloških
osnova, njihove međunarodne usklađenosti u suradnji s nositeljima služ­bene
statistike, praćenje primjene istih i davanje uputa ostalim nositeljima službene
statistike o primjeni metodologije,

– priprema i provedba statističkih aktivnosti,
ispunjavanje među­narodnih obveza službene statistike iz djelokruga rada
utvrđenog Programom,

–
proizvodnja osnovnih pokazatelja i agregata službene statistike iz djelokruga
rada utvrđenog Programom, korištenje svih dostupnih izvora podataka, korištenje
administrativnih izvora podataka i podataka dobivenih metodom promatranja i
praćenja koje su prikupili svi nositelji službene statistike,

– praćenje i provođenje kontrole kvalitete
statističkih rezultata,

– analize i službena tumačenja statističkih rezultata
iz djelokruga Državnog zavoda za statistiku,

– ustroj i vođenje statističkih registara i
statističke baze podataka,

– organiziranje razmjene rezultata i metodoloških
osnova službene statistike s drugim zemljama i međunarodnim organizacijama,
osim ako u pojedinim slučajevima za to ne ovlasti drugog nositelja službene
statistike, odnosno ako posebnim zakonom nije drugačije određeno,

– nadzor nad provođenjem odredaba ovoga Zakona,

– obavljanje i drugih poslova koji su mu stavljeni u
nadležnost.

Članak 10.

Državni zavod za statistiku mora biti pravodobno
upoznat sa svim zakonodavnim i drugim relevantnim aktivnostima koje se odnose
na službenu statistiku.

Članak 11.

Ravnatelju Državnog zavoda za statistiku nitko ne može
davati upute koje se odnose na stručno-metodološka pitanja službene statistike,
a posebno na:

– sadržaj i metodologiju statističkih aktivnosti,

– obuhvat i vrstu podataka koji se prikupljaju,
obrađuju i diseminiraju na temelju Godišnjega provedbenog plana.

Pravo je ravnatelja Državnog zavoda za statistiku
spriječiti prikupljanje, obradu, diseminaciju i analizu statističkih podataka
koji bi mogli dovesti do neobjektivne prezentacije.

Ravnatelj Državnog zavoda za statistiku ima pravo
javnog očitovanja u slučaju pogrešnog tumačenja ili zlouporabe statis­tičkih
podataka.

Članak 12.

Radi obavljanja poslova službene statistike Državnom
zavodu za statistiku sredstva su osigurana u državnom proračunu Republike
Hrvatske.

Državni zavod za statistiku može obavljati poslove
vlastite djelatnosti prema kojoj ostvaruje prihode, pod uvjetom da ne štete
obavljanju poslova za koje je ustrojen.

Troškove dodatnih aktivnosti prikupljanja, obrade i
diseminacije podataka snosi korisnik.

Sredstva koja Državni zavod za statistiku dobije od
među­narodnih donatora koriste se za financiranje aktivnosti službene
statistike.

Prihodi iz stavka 2. i 4. ovoga članka prihod su državnog
proračuna Republike Hrvatske.

Uredi državne
uprave u županijama i upravno tijelo Grada Zagreba

Članak 13.

Uredi državne uprave u županijama i upravno tijelo
Grada Zagreba nadležni za poslove službene statistike, na temelju, u sadržaju i
rokovima određenim Programom i Godišnjim provedbenim planom, odgovorni su za:

–
prikupljanje, proizvodnju, obradu i diseminaciju statis­tičkih podataka te za
obradu administrativnih podataka i podataka prikupljenih metodom promatranja i
praćenja za područja pripa­dajućih županija, odnosno Grada Zagreba u skladu s
odredbama ovoga Zakona.

Hrvatska
narodna banka

Članak
14.

Hrvatska
narodna banka obavlja poslove službene statistike u skladu s ovim Zakonom i
posebnim zakonima u sadržaju i rokovima određenima Programom i Godišnjim
provedbenim planom.

Ovlaštena
tijela službene statistike određena Programom

Članak
15.

Ovlaštena
tijela, na temelju, u sadržaju i rokovima određe­nim Programom i Godišnjim
provedbenim planom, odgovorna su za:

–
prikupljanje, proizvodnju, obradu i diseminaciju statis­tičkih podataka te za
obradu administrativnih podataka i podataka prikupljenih metodom promatranja i
praćenja u skladu s odredbama ovoga Zakona.

Statistički
savjet

Članak
16.

Na
temelju ovoga Zakona pri Državnom zavodu za statistiku osniva se Statistički
savjet Republike Hrvatske (u daljnjem tekstu: Savjet).

Savjet
je savjetodavno i stručno tijelo za strategijska pitanja službene statistike, a
osniva se u cilju osiguranja utjecaja koris­nika, znanosti i šire javnosti na
Program.

Članak
17.

Zadaci
Savjeta su davanje stručnih mišljenja i prijedloga o:

–
prijedlogu Strategije razvitka službene statistike Republike Hrvatske,

–
prijedlogu Programa i njegovim izmjenama i dopunama, Godišnjem provedbenom
planu, prijedlogu Izvješća o izvršenju Programa i Godišnjega provedbenog plana,

–
potrebi provođenja popisa, uvođenju, revidiranju ili ukidanju opsežnih
statističkih istraživanja, infrastrukturnim projektima i financijskim
sredstvima potrebnima za njihovo provođenje,

–
stajalištima i smjernicama za primjenu temeljnih načela službene statistike,

–
prijedlogu zakona i drugih pravnih akata koji se odnose na aktivnosti ili nositelje
službene statistike,

–
slučajevima nedavanja podataka od strane tijela koja vode administrativne
izvore podataka, a podaci iz tih izvora koriste se za potrebe službene
statistike,

–
slučajevima kada nositelji službene statistike ne postupaju u skladu s
odredbama ovoga Zakona,

–
razvoju i promidžbi sustava službene statistike i među­narodnoj suradnji,

–
drugim pitanjima od značaja za rad službene statistike.

Članak
18.

Savjet
ima 13 članova.

Ravnatelj
Državnog zavoda za statistiku je član Savjeta po službenoj dužnosti.

Ostali
članovi Savjeta su predstavnici:

–
Hrvatske narodne banke – jedan član,

–
Ministarstva financija – jedan član,

–
Hrvatskoga sabora – jedan član,

–
tijela državne uprave – jedan član,

–
tijela jedinica lokalne i područne (regionalne) samouprave – jedan član,

–
Hrvatske gospodarske komore – jedan član,

–
znanstveno-stručnih institucija – dva člana,

–
udruge poslodavaca – jedan član,

–
sindikata – jedan član,

–
nevladinih organizacija (udruga) – jedan član,

–
medija – jedan član.

Članak
19.

Članove
Savjeta predlažu institucije i tijela iz članka 18. stav­ka 3. ovoga Zakona, a
imenuje ih Vlada Republike Hrvatske.

Savjet
ima predsjednika kojeg biraju članovi Savjeta iz svojih redova.

Članak 20.

Članovi
Savjeta imenuju se na razdoblje od pet godina, uz mogućnost ponovnog
imenovanja.

Članak
21.

Stručna
mišljenja i prijedlozi koje donosi Savjet, u skladu s odredbama ovoga Zakona,
objavljuju se u službenom glasilu Državnog zavoda za statistiku.

Članak
22.

Stručne
i administrativne poslove za Savjet obavlja stručna služba Državnog zavoda za
statistiku.

Članak
23.

Savjet
donosi poslovnik o svom radu.

Sredstva
za rad Savjeta osigurana su u državnom proračunu Republike Hrvatske.

IV.
STRATEGIJA RAZVITKA SLUŽBENE STATISTIKE REPUBLIKE HRVATSKE I PROGRAM
STATISTIČKIH AKTIVNOSTI REPUBLIKE HRVATSKE

Članak
24.

Prijedlog
Strategije razvitka službene statistike Republike Hrvatske izrađuje Državni
zavod za statistiku u suradnji s nositeljima službene statistike iz članka 7.
ovoga Zakona i uz mišljenje Savjeta.

Članak 25.

Strategiju razvitka službene statistike Republike
Hrvatske donosi Hrvatski sabor, a objavljuje se u »Narodnim novinama«.

Članak 26.

Prijedlog Programa izrađuje Državni zavod za
statistiku u suradnji s nositeljima službene statistike iz članka 7. ovoga
Zakona i uz mišljenje Savjeta.

Državni zavod za statistiku izrađuje prijedlog
Programa za razdoblja koja su istovjetna razdobljima utvrđenima u Europskom
statističkom programu Europske unije.

Polazna
osnova za izradu prijedloga Programa iz stavka 1. ovoga članka je Strategija
razvitka službene statistike Republike Hrvatske.

Članak
27.

Program
donosi Hrvatski sabor za višegodišnje razdoblje.

Program
se objavljuje u »Narodnim novinama«.

Članak
28.

Državni
zavod za statistiku izrađuje prijedlog Programa do 31. svibnja tekuće godine
koja prethodi razdoblju na koje se Program odnosi.

Članak
29.

Program
sadrži:

1.
pregled razvojnih ciljeva službene statistike prema Strategiji razvitka službene
statistike Republike Hrvatske,

2.
pregled glavnih rezultata službene statistike koje treba proizvesti i
diseminirati u svakom području, usklađenih s među­narodnim obvezama i
standardima,

3.
naziv odgovornih nositelja službene statistike,

4.
razinu diseminacije rezultata,

5.
pregled najvažnijih infrastrukturnih i razvojnih aktivnosti, kao što su popisi
i istraživanja s velikim obuhvatom, koje će se provesti ili će biti započete u
razdoblju na koje se odnosi Program.

Programom
se određuje i pregled ukupno potrebnih resursa iz državnog proračuna Republike
Hrvatske.

Članak
30.

Radi
izvršavanja Programa donosi se Godišnji provedbeni plan za svaku godinu na koju
se odnosi Program.

Prijedlog
Godišnjega provedbenog plana izrađuje Državni zavod za statistiku u suradnji s
nositeljima službene statistike iz članka 7. ovoga Zakona i uz mišljenje
Savjeta.

Članak
31.

Državni
zavod za statistiku izrađuje prijedlog Godišnjega provedbenog plana do 31.
svibnja tekuće godine za iduću godinu.

Godišnji
provedbeni plan donosi Hrvatski sabor.

Godišnji
provedbeni plan objavljuje se u »Narodnim novinama«.

Članak
32.

Godišnjim
provedbenim planom određuju se:

1. za
statistička istraživanja:

a)
nositelj službene statistike,

b) naziv statističkog istraživanja,

c) periodičnost istraživanja,

d) izvještajne jedinice,

e) načini prikupljanja podataka,

f) rokovi prikupljanja podataka,

g) obvezatnost davanja podataka,

h) veza s rezultatima ili aktivnostima u Programu,

i) rokovi i razina objave rezultata,

j) relevantni međunarodni standardi;

2. za druge načine prikupljanja podataka:

a) nositelj službene statistike,

b) posjednik administrativnih izvora podataka ili
podataka dobivenih metodom promatranja i praćenja,

c)
naziv skupa ili niza administrativnih izvora podataka ili podataka prikupljenih
metodom promatranja i praćenja,

d)
statističke jedinice i njihovo razgraničenje (za koje kori­šteni izvori sadrže
podatke),

e)
periodičnost i rokovi za prijenos podataka,

f)
format (papir, elektronička potpora, on-line pristup),

g)
popis identifikatora ukoliko su uključeni u prijenos,

h)
klasifikacije/definicije kojih se treba pridržavati posjednik kada su podaci
pripravljeni za prijenos do nositelja službene statistike,

i)
pozivanje na rezultate navedene u Programu,

j)
obvezatnost davanja podataka,

k) veza
s rezultatima ili aktivnostima u Programu,

l)
rokovi i razina objave rezultata,

m)
relevantni međunarodni standardi;

3. za
razvoj i infrastrukturne aktivnosti, popise i druga opsežnija statistička istraživanja:

a)
nositelj službene statistike,

b)
naziv aktivnosti,

c)
ciljevi koje treba ostvariti tijekom godine.

Godišnjim
provedbenim planom određuje se i pregled ukupno potrebnih resursa iz Državnog
proračuna Republike Hrvatske.

Članak
33.

U cilju
izrade izvješća o izvršenju Godišnjega provedbenog plana nositelji službene
statistike podnose svoje izvješće Državnom zavodu za statistiku do 28. veljače
tekuće godine za prethodnu godinu.

Prijedlog
izvješća o izvršenju Godišnjega provedbenog plana, uz mišljenje Savjeta,
izrađuje Državni zavod za statistiku do 31. svibnja tekuće godine za prethodnu
godinu.

Odluku
o izvješću o izvršenju Godišnjega provedbenog plana donosi Hrvatski sabor.

Članak
34.

Popis
stanovništva i druga opsežna statistička istraživanja uređuju se posebnim
zakonom i sastavni su dio Programa i Godišnjega provedbenog plana.

Članak
35.

Na
temelju odluke Vlade Republike Hrvatske provest će se statističke aktivnosti
koje nisu utvrđene Godišnjim provedbenim planom u skladu s odredbama ovoga
Zakona.

Podaci dobiveni provođenjem statističkih aktivnosti
iz stavka 1. ovoga članka su službeni statistički podaci.

Sredstva za provođenje statističkih aktivnosti iz
stavka 1. ovoga članka moraju biti osigurana u državnom proračunu Republike
Hrvatske.

V.
PRIKUPLJANJE PODATAKA

Članak
36.

Nositelji
službene statistike iz članka 7. ovoga Zakona imaju pravo prikupljati podatke
iz svih raspoloživih izvora.

Nositelji
službene statistike iz stavka 1. ovoga članka odlučuju o odabiru izvora s
obzirom na kvalitetu, pravodobnost, racionalnost i opterećenje izvještajnih
jedinica od kojih se podaci prikupljaju.

Članak
37.

Izvještajne
jedinice moraju biti obaviještene, najkasnije do trenutka prikupljanja
podataka, o:

–
pravnoj osnovi provedbe istraživanja,

– svrsi
istraživanja,

–
obveznoj ili neobveznoj osnovi davanja podataka,

–
odgovornom nositelju aktivnosti službene statistike,

–
isključivom korištenju podataka u statističke svrhe,

–
zaštiti podataka.

Članak
38.

U
slučaju obvezne osnove davanja podataka, izvještajne jedinice dužne su o
statističkim jedinicama za potrebe statističkog istraživanja davati točne,
potpune i ažurne podatke bez naknade, u sadržaju i obliku koje određuje
nositelj službene statistike i u rokovima određenima Godišnjim provedbenim
planom ili odlu­kom Vlade Republike Hrvatske iz članka 35. ovoga Zakona.

U
slučaju kada izvještajne jedinice sudjeluju u provođenju statističkog istraživanja
na neobveznoj osnovi, dužne su davati točne, potpune i ažurne podatke bez
naknade za potrebe statis­tičkog istraživanja, u sadržaju i obliku koje
određuje nositelj službene statistike i u rokovima određenima Godišnjim
provedbenim planom ili odlukom Vlade Republike Hrvatske iz članka 35. ovoga
Zakona.

Nitko nije dužan davati podatke ako statističko istraživanje
nije utvrđeno Godišnjim provedbenim planom, Programom ili odlukom Vlade
Republike Hrvatske iz članka 35. ovoga Zakona, odnosno ako obveza davanja
podataka ne proizlazi iz ovoga ili posebnog zakona.

Članak 39.

Ako iskazani podaci izvještajnih jedinica nisu točni,
potpuni i ažurni, izvještajne jedinice dužne su ih ispraviti, odnosno dopuniti
u skladu s uputama i u danim rokovima.

Članak 40.

Državni zavod za statistiku, u skladu s odredbama
ovoga Zakona, ima pravo pristupa individualnim podacima dobivenima statističkim
istraživanjima koja provode drugi nositelji službene statistike ukoliko su ti
podaci nužni za obavljanje poslova službene statistike iz njegovog djelokruga
ili za procjenu kvalitete rezultata.

Članak 41.

Radi obavljanja poslova službene statistikeDržavni
zavod za statistiku ima pravo korištenja svih administrativnih izvora podataka
i podataka prikupljenih metodom promatranja i praćenja.

Ostali nositelji službene statistike imaju pravo iz
stavka 1. ovoga članka ukoliko je to predviđeno Godišnjim provedbenim planom.

Posjednici administrativnih izvora podataka i
podataka prikupljenih metodom promatranja i praćenja dužni su dati na
korištenje podatke u skladu sa zahtjevom nositelja službene statistike.

Članak
42.

Državni
zavod za statistiku nije obvezan uspostaviti i voditi evidenciju o zbirkama
osobnih podataka koje prikuplja u svrhu službene statistike niti osigurati
prava izvještajnih jedinica u skladu s odredbama Zakona o zaštiti osobnih
podataka.

Članak
43.

Državni
zavod za statistiku u suradnji s nositeljima službene statistike određuje
metodološke osnove za provođenje svih statističkih istraživanja.

Metodološke
osnove iz stavka 1. ovoga članka obuhvaćaju određivanje statističkih jedinica,
određivanje sadržaja i obilježja statističkih istraživanja, definicije,
nomenklature, klasifikacije i standarde koji se koriste u provođenju
statističkog istraživanja te određivanje izvještajnih jedinica koje obuhvaća
pojedino statis­tičko istraživanje.

Članak
44.

U
slučajevima kada je potrebno izvršiti procjenu metodologije ili kvalitetu
izvora podataka koji se namjeravaju prikupljati statističkim istraživanjima, Državni
zavod za statistiku i ostali nositelji službene statistike, uz ovlaštenje
ravnatelja Državnog zavoda za statistiku, mogu provoditi pilot-istraživanja i u
sluča­jevima kada istraživanja nisu predviđena Godišnjim provedbenim planom ili
posebnim zakonom.

Podaci
prikupljeni provođenjem statističkih istraživanja iz stavka 1. ovoga članka
nisu službeni statistički podaci i na njih se ne odnose odredbe ovoga Zakona o
javnosti i diseminaciji podataka.

Članak
45.

Nositelji
službene statistike mogu izvršenje pojedinih poslova u vezi s aktivnostima službene
statistike putem ugovora povjeriti drugoj fizičkoj ili pravnoj osobi.

Nositelji
službene statistike imaju pravo i obvezu provođenja kontrole i odgovorni su za
kvalitetu dobivenih rezultata iz stavka 1. ovoga članka.

Fizičke
ili pravne osobe iz stavka 1. ovoga članka moraju prilikom izvršavanja poslova
iz stavka 1. ovoga članka postupati u skladu s odredbama ovoga Zakona, a
posebno u skladu s odred­bama o statističkoj povjerljivosti.

VI.
OBRADA I ČUVANJE STATISTIČKOG GRADIVA

Članak
46.

Nositelji službene statistike dužni su nakon
izvršenog unosa, uređenja i kodiranja prikupljenih podataka ili podataka
preuzetih iz administrativnih izvora te nakon korištenja istih za ažuriranje
statističkih registara, odvojiti identifikatore od varijabli sadržaja.

Članak 47.

Statističke obrasce u papirnatom obliku koji sadrže
podatke prikupljene u statističkim istraživanjima nositelji službene statistike
dužni su uništiti nakon što je faza unosa, uređivanja, kodiranja i obrade
podataka završena.

Članak 48.

Statističko gradivo dokumentiraju i pohranjuju
nositelji služ­bene statistike.

Članak 49.

Statističko
gradivočuva se na način kojim se sprječava njegovo uništavanje,
zlouporaba, krivotvorenje, otuđivanje i neovlaš­teno otkrivanje.

Članak
50.

Način
čuvanja, vrijeme,tehnika i organizacija čuvanja statis­tičkoga gradiva
uređuje se pravilnikom koji donosi ravnatelj Državnog zavoda za statistiku,
odnosno ovlaštena osoba drugog nositelja službene statistike.

VII.
STATISTIČKI REGISTRI

Članak
51.

Državni
zavod za statistiku odgovoran je za ustroj i vođenje sljedećih statističkih
registara:

–
poslovnog registra,

–
registra poljoprivrednih gospodarstava,

–
registra stanova i zgrada.

Ustroj,
vođenje i korištenje podataka iz statističkih registara iz stavka 1. ovoga
članka uređuju se pravilnikom koji donosi ravnatelj Državnog zavoda za
statistiku.

Članak
52.

Državni
zavod za statistiku koristi podatke iz administrativnih izvora podataka,
popisa, statističkih istraživanja i podataka prikupljenih metodom promatranja i
praćenja radi ustroja i vođe­nja statističkih registara.

Državni
zavod za statistiku ima pravo prilagoditipodatke dobivene iz
administrativnih izvora podataka kako bi ih uskladio s definicijama i
klasifikacijama koje se koriste za statističke registre koje vodi.

Državni
zavod za statistiku dodjeljuje numeričku šifru kao jedinstveni identifikator za
svaku jedinicu u statističkom registru, neovisno o šifri koju koriste druga
tijela za svoje administrativne podatke.

Članak
53.

Podaci
iz statističkog registra koriste se isključivo u statis­tičke svrhe, odnosno
radi pripremanja zbirnih (agregiranih) podataka.

Podaci
iz statističkih registara ne smiju se davati korisnicima u obliku i na način
koji omogućuje prepoznavanje jedinice na koju se podaci odnose.

VIII.
DISEMINACIJA I KORIŠTENJE STATISTIČKIH PODATAKA

Članak
54.

Podaci
prikupljeni u skladu s Programom i Godišnjim pro­ved­benim planom smiju se
koristiti isključivo u statističke svrhe.

Članak
55.

Statističke
podatke diseminiraju nositelji službene statistike u zbirnom (agregiranom)
obliku u rokovima određenima Godiš­njim provedbenim planom.

Službeni statistički podaci iz stavka 1. ovoga članka
moraju biti na jednak način i u isto vrijeme dostupni svim korisnicima.

Teškom povredom službene dužnosti smatrat će se
davanje službenih statističkih podataka od strane osobe ovlaštene za obavljanje
poslova službene statistike prije njihove službene diseminacije.

Statistički podaci moraju imati objašnjenje kako bi
se olak­šalo tumačenje i pružila stručna pomoć korisnicima u njihovu tumačenju
i procjeni.

Korisnici
statističkih podataka moraju pri njihovu korištenju navesti izvor podataka.

Članak
56.

Statistički
podaci iz članka 55. stavka 1. ovoga Zakona mogu se iznimno diseminirati i
pojedinačno:

–
ukoliko se izvještajna jedinica pisano suglasi s takvim načinom diseminacije
podataka,

–
ukoliko su prikupljeni iz javnih (općedostupnih) zbirki podataka,

–
ukoliko se diseminiraju u obliku i na način koji ne omogu­ćuje identifikaciju
jedinice na koju se podaci odnose.

Članak
57.

Nositelji
službene statistike dužni su izraditi Kalendar objavljivanja statističkih
podataka koji sadrži datume objavljivanja statističkih podataka najmanje tri
mjeseca prije razdoblja na koje se odnosi godišnji provedbeni plan.

Svako
odstupanje od rokova navedenih u Kalendaru iz stav­ka 1. ovoga članka mora biti
objavljeno.

Članak
58.

Nositelji
službene statistike mogu na zahtjev korisnika davati podatke dobivene posebnim
obradama.

Troškove
posebnih obrada iz stavka 1. ovoga članka snose korisnici koji su tražili takvu
obradu.

Uvjete
i način davanja podataka iz stavka 1. ovoga članka, kao i visinu troškova
posebnih obrada određuje ravnatelj Državnog zavoda za statistiku odnosno
ovlaštena osoba drugih nositelja službene statistike posebnim aktom.

IX.
POVJERLJIVOST I ZAŠTITA STATISTIČKIH PODATAKA

Članak 59.

U smislu ovoga Zakona
statistički podaci o fizičkim ili pravnim osobama, ukoliko se oni izravno ili
neizravno mogu dovesti u vezu s fizičkom ili pravnom osobom, statistički su
povjerljivi i predstavljaju službenu tajnu.

Članak 60.

Odredba članka 59. ovoga
Zakona primjenjuje se od trenutka kada ih izvještajna jedinica stavi na
raspolaganje nositeljima službene statistike.

Podaci koji se prikupljaju iz
drugih izvora, a koriste se za potrebe službene statistike podliježu odredbama
članka 59. ovoga Zakona od trenutka dostave nositeljima službene statistike.

Članak 61.

Individualni statistički
podaci prikupljeni za potrebe službene statistike mogu se koristiti isključivo
u statističke svrhe i iskazuju se u zbirnom (agregiranom) obliku.

Članak 62.

Osoba ovlaštena za
prikupljanje i obradu statističkih podataka dužna je postupati u skladu s
odredbom članka 59. ovoga Zakona.

Osobe
iz stavka 1. ovoga članka ne smiju individualne statističke podatke za koje
saznaju u obavljanju poslova službene statistike koristiti za vlastite potrebe
ili za obavljanje poslova za drugoga.

Obveza
iz stavka 1. ovoga članka traje i nakon prestanka radnog odnosa, odnosno
obavljanja poslova iz stavka 1. ovoga članka.

Članak
63.

Osobe
koje na temelju ovlasti povremeno obavljaju poslove službene statistike
(anketari, popisivači i sl.) moraju postupati u skladu s odredbama ovoga Zakona
koje se odnose na povjerljivost i zaštitu statističkih podataka.

Članak
64.

Zaštita
statističkih podataka prikupljenih u skladu s Programom i Godišnjim provedbenim
planom obuhvaća postupke teh­ničke i organizacijske prirode, kao i druge
odgovarajuće logično­tehničke postupke kojima se osiguravaju prostorije i
informatička oprema, diseminacija statističkih podataka te naknadno utvrđi­vanje
načina, vremena i svrhe obrade.

Način
zaštite statističkih podataka iz stavka 1. ovoga članka određuje ravnatelj Državnog
zavoda za statistiku, odnosno ovlaš­tena osoba drugih nositelja službene
statistike.

Članak
65.

Nositelji
službene statistike mogu, na temelju pisanog zahtjeva, davati individualne
statističke podatke bez identifikatora u svrhe obavljanja znanstvenoistraživačke
djelatnosti.

U
zahtjevu iz stavka 1. ovoga članka mora biti naznačena svrha korištenja
statističkih podataka.

O
korištenju statističkih podataka iz stavka 1. ovoga članka sklapa se poseban
ugovor na temelju kojeg se korisnik obvezuje, pod materijalnom i kaznenom
odgovornošću, da će statističkepodatke koristiti samo u svrhu koja je
navedena u zahtjevu, da ih neće dati na uvid i korištenje neovlaštenim osobama
te da će ih nakon uporabe uništiti.

Članak
66.

Nositelji
službene statistike vode evidenciju o korisnicima iz članka 65. ovoga Zakona i
svrsi za koju su statistički podaci dani na korištenje.

X. MEĐUNARODNA STATISTIČKA SURADNJA

Članak
67.

U
izvršavanju međunarodnih obveza nositelji službene statistike moraju ostvariti
usporedivost s ostalim europskim zemljama, poštivati i primjenjivati
međunarodne standarde te aktivno sudjelovati u razvoju službene statistike na
međunarodnoj razini.

Članak 68.

Državni zavod za statistiku organizira razmjenu
rezultata i metodoloških osnova službene statistike s drugim zemljama i među­narodnim
organizacijama, osim ako u pojedinim sluča­jevima za to ne ovlasti drugog
nositelja službene statistike, odnosno ako posebim zakonom nije drugačije
određeno.

Državni zavod za statistiku i drugi nositelji službene
statistike pod uvjetima iz stavka 1. ovoga članka mogu prenositi individualne
statističke podatke bez identifikatora na koje se odnose odredbe ovoga Zakona o
povjerljivosti i zaštiti statističkih podataka, statističkim uredima drugih
zemalja i statističkim službama međunarodnih organizacija ukoliko takvi
korisnici osiguravaju statističku povjerljivost.

Svaki
prijenos statističkihpodataka navedenih u stavku 2. ovoga članka mora
se evidentirati uz navođenje zemlje, odnosno međunarodne organizacije kojima su
dostavljeni.

Statistički
ured i statistička služba međunarodne organizacije koja traži statističkepodatke
navedene u stavku 2. ovoga članka mora dati pisanu izjavu u kojoj potvrđuje da
će se na takve statističkepodatke primijeniti odredbe o statističkoj
povjerljivosti i da će se koristiti isključivo u statističke svrhe.

XI.
KAZNENE ODREDBE

Članak
69.

Novčanom
kaznom od 1.000,00 kuna do 10.000,00 kuna kaznit će se za prekršaj pravna osoba
ako:

1. ne
dostavi točne, potpune i ažurne podatke u sadržaju i rokovima (članak 38.
stavak 1.),

2. ne
dopusti pristup svim administrativnim izvorima podataka, osim ako posebnim
zakonom nije drugačije određeno (članak 41.),

3. dobivene
statističkepodatke koristi protivno ovom Zakonu (članak 65.).

Za
prekršaj iz stavka 1. ovoga članka kaznit će se novčanom kaznom od 1.000,00 do
3.000,00 kuna i odgovorna osoba u prav­noj osobi.

Članak
70.

Za
prekršaj iz članka 69. stavka 1. ovoga Zakona kaznit će se fizička osoba
novčanom kaznom od 1.000,00 do 2.000,00 kuna.

Za
prekršaj iz članka 69. stavka 1. ovoga Zakona kaznit će se odgovorna osoba udržavnom tijelu ili tijelu jedinice lokalne i područne(regionalne)
samouprave novčanom kaznom od 1.000,00 do 3.000,00 kuna.

Članak
71.

Novčanom
kaznom od 1.000,00 do 5.000,00 kuna kaznit će se za prekršaj službenaosoba
i svaka druga fizička osobanositelja službene statistike iz članka 7.
ovoga Zakona ukoliko postupi suprotno odredbama ovoga Zakona o povjerljivosti i
zaštiti statističkih podataka (članak 59. – 66.).

XII.
PRIJELAZNE I ZAVRŠNE ODREDBE

Članak
72.

Prvi
Program iz članka 26. ovoga Zakona Državni zavod za statistiku dužan je
izraditi do 31. prosinca tekuće godine koja prethodi razdoblju na koje se
Program odnosi.

Prvi Godišnji provedbeni plan za Program iz stavka 1.
ovoga članka Državni zavod za statistiku dužan je izraditi do 31. prosinca
tekuće godine za iduću godinu.

Članak 73.

Do kraja razdoblja na koje se odnosi prvi Program iz
članka 26. ovoga Zakona Državni zavod za statistiku će osigurati pro­ved­bu
članka 46. ovoga Zakona.

Do kraja razdoblja na koje se odnosi prvi Program iz
članka 26. ovoga Zakona Državni zavod za statistiku će ustrojiti statističke
registre iz članka 51. ovoga Zakona.

Članak 74.

Ravnatelj Državnog zavoda za statistiku, odnosno
ovlaštena osoba drugog nositelja službene statistike u roku 12 mjeseci od dana
stupanja na snagu ovoga Zakona donijet će provedbene akte iz članka 50. i 64.
ovoga Zakona.

Ravnatelj
Državnog zavoda za statistiku donijet će do kraja razdoblja na koje se odnosi
prvi Program iz članka 26. ovoga Zakona provedbeni akt iz članka 51. stavka 2.
ovoga Zakona.

Članak
75.

Danom
stupanja na snagu ovoga Zakona prestaje važiti Zakon o državnoj statistici (»Narodne
novine«, br. 52/94.).

Članak
76.

Ovaj
Zakon stupa na snagu osmoga dana od dana objave u »Narodnim novinama«.

Klasa:
950-01/03-01/01
Zagreb, 13. lipnja 2003.

HRVATSKI SABOR

Predsjednik
Hrvatskoga sabora **Zlatko Tomčić,** v. r.

Zakon, NN 103/2003-1365